โว้กไทยแลนด์

โว้กไทยแลนด์ () เป็นนิตยสารแฟชั่นรายเดือนของประเทศไทยที่นำเสนอข่าวสารเกี่ยวกับรูปแบบการแต่งกาย รวมถึงโอตกูตูร์ ความงาม วัฒนธรรม ครรลองชีวิต และเวทีเดินแบบ เป็นฉบับนานาชาติลำดับที่ 21 ของโลก โดยฉบับปฐมฤกษ์ คือ ฉบับเดือนกุมภาพันธ์ พ.ศ. 2556 มีนางแบบคนแรก พิชญ์สินี ตันวิบูลย์ สวมเครื่องประดับบนศีรษะที่ถูกออกแบบโดยนักออกแบบหมวก ฟิลิป เทรซีย์"7 เบื้องหลังคัมภีร์แฟชั่น VOGUE Thailand", brandbuffet, สืบค้นเมื่อ 20 พฤษภาคม 2560 ซึ่งมีกุลวิทย์ เลาสุขศรี ดำรงตำแหน่งเป็นหัวหน้าบรรณาธิการบริหารคนแรกจนถึงปัจจุบัน

 ประวัติ 
เจมส์ วูลเฮาส์ ประธานประจำภูมิภาคเอเชียแปซิฟิกของบริษัทกงเดนาสต์อินเตอร์เนชันแนล"THAILAND'S GETS IN 'VOGUE'", The Nation, สืบค้นเมื่อ 29 กันยายน 2566 ได้จัดก่อตั้งโว้กฉบับประเทศไทยในชื่อโว้กไทยแลนด์ ในปี 2556 ภายใต้บริษัท เซเรนดิพิตี้ มีเดีย จำกัด"SERENDIPITY MEDIA CO., LTD. VOGUE Thailand", VOGUE Thailand, สืบค้นเมื่อ 29 กันยายน 2566 โดยมีหัวหน้าบรรณาธิการบริหารคนแรกคือกุลวิทย์ เลาสุขศรี และสิริ อุดมฤทธิรุจ ดำรงตำแหน่งประธานเจ้าหน้าที่บริหาร ทั้งสองคนมีประสบการณ์ในอุตสาหกรรมการพิมพ์แฟชั่นนิตยสารแอลไทยแลนด์ มาก่อน โดยปกฉบับแรกคือนางแบบพิชญ์สินี ตันวิบูลย์ สวมหมวกลูกไม้สีทองทรงคล้ายชฎาฝีมือการออกแบบของฟิลิป เทรซี อีกทั้งยังมีปกพิเศษครั้งแรก มอบสำหรับแขกผู้มาร่วมงานเปิดตัว ในปกของน้ำทิพย์ จงรัชตวิบูลย์ ซึ่งสวมสวมชฎาเช่นเดียวกัน"เจาะลึกเส้นทาง 4 ปีแรกของโว้กประเทศไทย พร้อมเบื้องหลังบางส่วนที่ผู้อ่านไม่เคยรู้", VOGUE Thailand, สืบค้นเมื่อ 29 กันยายน 2566

 คำวิจารณ์ 
เมื่อโว้กไทยแลนด์ ฉบับแรกวางจำหน่ายมีกระแสวิจารณ์ในหลายด้าน โยนินาห์ อลิซา จากเดอะแฟชั่นสปอต กล่าวว่า "เป็นเรื่องดีที่ได้เห็นพวกเขายอมรับวัฒนธรรมไทยเล็กน้อยในฉบับแรก และปกสวยในโทนสีทองที่ดูยอดเยี่ยมจริง ๆ เป็นวิธีที่ดีในการเริ่มต้นฉบับใหม่ พวกเขายังมีโอกาสอีกมากมายที่ต้องปรับปรุง ซึ่งฉันแน่ใจว่าพวกเขาจะปรับปรุงในฉบับหน้า แต่สำหรับปกแรก ฉันคิดว่ามันค่อนข้างน่ารัก""Take a Look at the Cover of Vogue Thailand’s Debut Issue (Forum Buzz)", thefashionspot, สืบค้นเมื่อ 29 กันยายน 2566 โนแลน อองให้ความเห็นว่า "จริง ๆ แล้ว การกำกับศิลป์ของปกมีความโดดเด่นแต่ไม่ได้แสดงให้เห็นถึงคุณค่าของโว้ก มันเหมือนนิตยสารมาดามฟิกาโรมากกว่า แต่ฉันเชื่อว่าเนื้อหาและผู้มีส่วนร่วมภายในจะเป็นไปตามมาตรฐานของกงเดนาสต์""Vogue Thailand’s first cover draws mixed reactions", Coconuts Bangkok, สืบค้นเมื่อ 29 กันยายน 2566 รอยเตอร์ส ได้ตั้งข้อสังเกตว่าการปรากฏตัวของนิตยสารโว้กในประเทศไทยทำให้เกิดคำถามเกี่ยวกับช่องว่างรายได้ของประเทศ และความแตกต่างอย่างสิ้นเชิงระหว่างวิถีชีวิตของชาวเมืองในกรุงเทพฯ จำนวนมากกับร้อยละ 66 ของประชากรที่อาศัยอยู่ในสลัมบริเวณรอบนอกเมือง หรือในพื้นที่ชนบทที่ห่างไกลจากความทันสมัย ​​และห้างสรรพสินค้าชั้นนำ"Thailand in Vogue with launch of local edition", reuters, สืบค้นเมื่อ 29 กันยายน 2566

ในฉบับเดือนพฤศจิกายน พ.ศ. 2556 ปกโดยนางแบบเนโอมี แคมป์เบลล์ ถูกวิจารณ์ว่าปรับสีผิวของเธอมากเกินไป"เหตุเกิดจากความขาว : กรณีปกโว้ก ไทยแลนด์ นาโอมิ แคมป์เบล", ประชาไท, สืบค้นเมื่อ 29 กันยายน 2566

 ฉบับพิเศษ 
 ศุกลวัฒน์ คณารศ เป็นนายแบบคนแรกร่วมกับนางแบบชาวจีนลูผิง หวัง ในเดือนพฤษภาคม พ.ศ. 2559""เวียร์" หนุ่มคนแรกขึ้นปก Vogue Thailand", เนชั่นทีวี, สืบค้นเมื่อ 29 กันยายน 2566
 สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงให้เกียรติฉายพระรูปเพื่อขึ้นปก เนื่องในโอกาสฉลองครบรอบ 5 ปี นิตยสารโว้ก ฉบับประเทศไทย ในเดือนกุมภาพันธ์ พ.ศ. 2561"ทรงพระสิริโฉม! พระองค์หญิงสิริวัณณวรีฯ ทรงฉายภาพขึ้นปกนิตยสารโว้ก", โพสต์ทูเดย์, สืบค้นเมื่อ 29 กันยายน 2566
 คริสซี ทีเกน นางแบบในปกฉลองฉบับที่ 100 ของของโว้กไทยแลนด์ พร้อมด้วยสามีนักร้องอย่างจอห์น เลเจนด์ และลูกของเธอทั้งสองคนลูนาและไมล์ ในเดือนพฤษภาคม พ.ศ. 2564https://www.vogue.co.th/fashion/article/maycover-chrissyteigen "โว้กประเทศไทยฉลองฉบับที่ 100 ด้วยปก Chrissy Teigen"], VOGUE Thailand, สืบค้นเมื่อ 29 กันยายน 2566
 ลิซ่า ขึ้นปกโว้ก 3 ประเทศพร้อมกัน ในโครงการความร่วมมือกันของโว้กประเทศไทย ฮ่องกง และไต้หวัน ในเดือนกรกฎาคม ค.ศ. 2564"LISA ขึ้นปกโว้ก 3 อิดิชั่นพร้อมกัน! โปรเจกต์ความร่วมมือกันของโว้กประเทศไทย ฮ่องกง และไต้หวัน", VOGUE Thailand, สืบค้นเมื่อ 29 กันยายน 2566
 แจน ใบบุญ นางแบบในปกฉลองครบรอบ 10 ปีของโว้กไทยแลนด์ ในเดือนกุมภาพันธ์ พ.ศ. 2566"ฉลองครบรอบ 10 ปี กับครั้งแรกบนปกโว้กประเทศไทยของ 'แจน-ใบบุญ' นางแบบชาวไทยบนเวทีโลก!", VOGUE Thailand, สืบค้นเมื่อ 29 กันยายน 2566

 ดูเพิ่ม 
 รายชื่อนักเดินแบบบนปกโว้กไทยแลนด์

 อ้างอิง 

แหล่งข้อมูลอื่น
เว็บไซต์ทางการ

หมวดหมู่:นิตยสารในประเทศไทย
หมวดหมู่:นิตยสารรายเดือนในประเทศไทย
โว้ก